Likumprojekts

**Grozījumi Militārā dienesta likumā**

Izdarīt [Militārā dienesta likumā](http://likumi.lv/doc.php?id=63405) (Latvijas Republikas Saeimas un Ministru Kabineta Ziņotājs, 2002, 14. nr.; 2003, 2., 15. nr.; 2004, 14. nr.; 2005, 8. nr.; 2006, 14. nr.; 2007, 10. nr.; 2008, 3. nr.; 2009, 2., 14., 15., 21. nr.; Latvijas Vēstnesis, 2009, 200. nr.; 2010, 51./52., 178. nr.; 2012, 203. nr.; 2013, 40., 187., 191. nr.; 2015, 49., 245. nr.) šādus grozījumus:

1. Izteikt 2. panta7. punktu šādā redakcijā:

"7) **rezerves karavīrs** – Latvijas pilsonis, kas pilda dienestu Nacionālo bruņoto spēku rezervē:

a) pēc atvaļināšanas no profesionālā dienesta (līdz šā likuma spēkā stāšanās brīdim – aktīvā dienesta un ierindas dienesta),

b) pēc līguma par dienestu Latvijas Republikas Zemessardzē (turpmāk – Zemessardze) izbeigšanas,

c) pēc 18 gadu vecuma sasniegšanas un aizsardzības ministra noteiktā jaunsargu izglītības programmas speciālā kursa noslēguma pārbaudījumu brīvprātīgas un sekmīgas nokārtošanas,

b) pēc brīvprātīgas pieteikšanās dienestam Nacionālo bruņoto spēku rezervē un sekmīgas Nacionālo bruņoto spēku komandiera noteiktā militārās apmācības kursa apgūšanas;".

2. Izteikt 12. panta otro daļu šādā redakcijā:

"(2) Uz karavīru neattiecas darba tiesiskās attiecības reglamentējošo normatīvo aktu normas, izņemot normas, kuras nosaka atšķirīgas attieksmes aizliegumu un tiesības, kas pienākas grūtniecēm un sievietēm, kuras baro bērnu ar krūti, un sievietēm pēcdzemdību periodā līdz vienam gadam, kā arī normas, kuras nosaka grūtniecības un dzemdību atvaļinājuma piešķiršanu, atvaļinājuma piešķiršanu bērna tēvam, adoptētājam vai citai personai, kura faktiski kopj bērnu, un bērna kopšanas atvaļinājuma piešķiršanu un izmantošanu, ciktāl tas nav pretrunā ar šajā likumā un Valsts un pašvaldību institūciju amatpersonu un darbinieku atlīdzības likumā noteikto. Laikā, kas dod tiesības uz ikgadējo apmaksāto atvaļinājumu, neieskaita bērna kopšanas atvaļinājuma laiku un atvaļinājuma laiku bez darba samaksas saglabāšanas, kas ilgāks par četrām nedēļām viena gada laikā."

3. 13. pantā:

izteikt ceturtās daļas 3. punktu šādā redakcijā:

"3) atvairītu uzbrukumu apsargājamai personai vai objektam vai atbrīvotu apbruņotu personu ieņemtus objektus;";

papildināt ceturto daļu ar 7. punktu šādā reakcijā:

"7) notvertu vai iznīcinātu attālināti vadāmu bezpilota mehānisko ierīci, kura pārvietojas pa sauszemi vai ūdeni un pārkāpj normatīvajos aktos noteikto aizliegumu iekļūt militārajā objektā, atrodas karakuģa tuvumā vai rada pamatotus draudus personām vai objektiem, kuru apsardze tiek veikta saskaņā ar Nacionālo bruņoto spēku likuma 6.1 panta otrās daļas 1., 2. un 3. punktu.";

papildināt pantu ar 4.1 daļu šādā redakcijā:

"(41) Karavīrs, pildot dienesta pienākumus, ir tiesīgs pielietot dienesta šaujamieroci likuma "Par aviāciju" 47.1 pantā paredzētajos gadījumos un kārtībā.";

izslēgt astoto daļu.

4. 14. pantā:

izteikt pirmās daļas 3. punktu šādā redakcijā:

"3) savaldītu personas, ja tās nepakļaujas vai pretojas, un pārtrauktu ļaunprātīgu nepakļaušanos likumīgām prasībām, kuras izvirzījis karavīrs, pildot dienesta pienākumus, vai ja ir pamats uzskatīt, ka tās var bēgt vai nodarīt kaitējumu apkārtējiem cilvēkiem vai sev.";

papildināt pirmo daļu ar 4. punktu šādā redakcijā:

"4) notvertu vai iznīcinātu attālināti vadāmu bezpilota mehānisko ierīci, kura pārvietojas pa sauszemi vai ūdeni un pārkāpj normatīvajos aktos noteikto aizliegumu iekļūt militārajā objektā, atrodas karakuģa tuvumā vai rada pamatotus draudus personām vai objektiem, kuru apsardze tiek veikta saskaņā ar Nacionālo bruņoto spēku likuma 6.1 panta otrās daļas 1., 2. un 3. punktu.";

papildināt pantu ar 1.1 daļu šādā redakcijā:

"(11) Karavīrs, pildot dienesta pienākumus, ir tiesīgs lietot speciālos līdzekļus likuma "Par aviāciju" 47.1 pantā paredzētajos gadījumos un kārtībā."

5. 16. pantā:

izteikt otrās daļas 1. punktu šādā redakcijā:

"1) kas ir sodīts par tīšu noziedzīgu nodarījumu, par valsts noslēpuma izpaušanu, nonāvēšanu, miesas bojājumu nodarīšanu vai militārā dienesta mantas iznīcināšanu vai bojāšanu aiz neuzmanības, – neatkarīgi no sodāmības dzēšanas vai noņemšanas;";

izteikt otrās daļas 3. un 4. punktu šādā redakcijā:

"3) kas par šās daļas 1. punktā minētu noziedzīgu nodarījumu notiesāts, atbrīvojot no soda, vai kriminālprocess pret to izbeigts uz nereabilitējoša pamata;

4) kas ir sodīts par noziedzīga nodarījuma izdarīšanu aiz neuzmanības, ja sodāmība nav noņemta vai nav dzēsta likumā noteiktajā kārtībā;".

6. Papildināt 17.1 pantu ar sesto daļu šādā redakcijā:

"(6) Pēc 18 gadu vecuma sasniegšanas jaunsargs, kas atbilst šā likuma 16. pantā noteiktajām prasībām un dienestam rezervē noteiktajiem nosacījumiem, var brīvprātīgi apgūt aizsardzības ministra apstiprinātu jaunsargu interešu izglītības programmas speciālo kursu. Pēc šā kursa noslēguma pārbaudījumu sekmīgas nokārtošanas jaunsargs dod zvērestu, viņu ieskaita Nacionālo bruņoto spēku rezervē un viņam piešķir kareivja dienesta pakāpi. Ja jaunsargs iestājas profesionālajā dienestā, viņam aizsardzības ministra noteiktajā kārtībā jāpabeidz kareivja pamatapmācības kurss."

7. Aizstāt 18. panta otrajā daļā skaitli "30" ar skaitli "35".

8. Aizstāt 19. panta piektajā daļā vārdus "Nacionālo bruņoto spēku Mācību vadības pavēlniecība" ar vārdiem "Nacionālie bruņotie spēki".

9. Papildināt 20. pantu ar septīto daļu šādā redakcijā:

"(7) Šā panta trešajā daļā minētie termiņi nav attiecināmi uz profesionālā dienesta līgumiem, ko Nacionālo bruņoto spēku komandieris slēdz ar personām, kuras pieņem profesionālajā dienestā, lai nodrošinātu prombūtnē (ilgāka par sešiem mēnešiem) esoša karavīra vai vakanta amata pienākumu pildīšanu Nacionālajos bruņotajos spēkos. Šajā gadījumā profesionālā dienesta līgumu slēdz uz profesionālā dienesta karavīra prombūtnes laiku, bet ne ilgāk kā uz trim gadiem."

10. Papildināt 21. pantu ar 3.3 daļu šādā redakcijā:

"(33) Ja Nacionālajos bruņotajos spēkos objektīvu apstākļu dēļ nav iespējams nokomplektēt karavīra amatu, Nacionālo bruņoto spēku komandieris šajā likumā noteiktajā kārtībā var slēgt profesionālā dienesta līgumu ar rezerves karavīru, kuram ir attiecīgajam amatam noteiktā izglītība un kvalifikācija, uz laiku līdz karavīra iecelšanai amatā, lai pildītu ilgstošā prombūtnē esoša karavīra vai vakanta amata pienākumus Nacionālo bruņoto spēku regulāro spēku vienībā, izņemot komandiera (priekšnieka) amata pienākumus."

11. Izteikt 22. panta otro un trešo daļu šādā redakcijā:

"(2) Militāro amatu klasifikatoru apstiprina aizsardzības ministrs. Klasifikatorā nosaka militāro profesiju vispārējās profesionālās kvalifikācijas prasības.

(3) Nacionālo bruņoto spēku komandieris apstiprina Nacionālo bruņoto spēku vienību štatus un nosaka katram amatam nepieciešamo izglītību un profesionālās kvalifikācijas prasības."

12. Papildināt 24. pantu ar piekto daļu šādā redakcijā:

"(5) Ja dienestam tas nepieciešams, dižkareivi (dižmatrozi) var iecelt kareivja (matroža) dienesta pakāpes amatā."

13. Aizstāt 28. panta otrajā daļā vārdus "vai Nacionālo bruņoto spēku Apvienotā štāba priekšnieks" ar vārdiem "Nacionālo bruņoto spēku Apvienotā štāba priekšnieks vai viņa vietnieki".

14. Izslēgt 32.1 panta trešo daļu.

15. 33. pantā:

aizstāt pirmās daļas 9. punktā vārdu "triju" ar vārdu "divu";

aizstāt pirmās daļas 10. punktā vārdu "četru" ar vārdu "triju".

16. Papildināt 35. pantu ar trešo un ceturto daļu šādā redakcijā:

"(3) Militārajā dienestā pieņemtajam vai iesauktajam bijušajam zemessargam pielīdzināšanas kārtībā var piešķirt viņa militārajai sagatavotībai atbilstošu karavīra dienesta pakāpi šajā likumā noteiktajā kārtībā.

(4) Aktīvajā dienestā pieņemtajam no obligātā militārā dienesta atvaļinātajam karavīram pielīdzināšanas kārtībā var piešķirt viņa dokumentāri pierādītajai dienesta pakāpei līdzīgu un militārajai sagatavotībai atbilstošu karavīra dienesta pakāpi šajā likumā noteiktajā kārtībā, bet ne augstāku par dokumentāri pierādīto dienesta pakāpi."

17. Izteikt 55. panta otro daļu šādā redakcijā:

"(2) Uz militārajām mācībām iesaukto rezerves karavīru vai Latvijas pilsoni, kurš brīvprātīgi pieteicies dienestam rezervē, nodrošina ar dzīvojamo telpu kazarmā vai lauka apstākļos – teltī."

18. 63. pantā:

izteikt 1. punktu šādā redakcijā:

"1) karavīrus, kas atvaļināti no profesionālā dienesta (līdz šā likuma spēkā stāšanās brīdim – aktīvā dienesta un ierindas dienesta), ja viņi sekmīgi apguvuši kareivja pamatapmācības kursu individuālas apmācības līmenī un nav noņemti no militārā dienesta uzskaites;";

papildināt pantu ar 1.1, 1.2 un 1.3 punktu šādā redakcijā:

"11) zemessargus pēc līguma par dienestu Zemessardzē izbeigšanas, ja viņi sekmīgi apguvuši zemessarga pamatapmācības kursu individuālās apmācības līmenī un nav sasnieguši maksimālo vecumu dienestam Nacionālo bruņoto spēku rezervē;

12) Latvijas pilsoņus, kuri brīvprātīgi pieteikušies dienestam Nacionālo bruņoto spēku rezervē un sekmīgi apguvuši Nacionālo bruņoto spēku komandiera noteikto apmācības kursu, ja viņi nav sasnieguši maksimālo vecumu dienestam Nacionālo bruņoto spēku rezervē;

13) jaunsargus, kas sekmīgi nokārtojuši aizsardzības ministra apstiprinātā jaunsargu interešu izglītības programmas speciālā kursa noslēguma pārbaudījumus un devuši karavīra zvērestu;".

19. 66. pantā:

izteikt pirmās daļas otro teikumu šādā redakcijā:

"Militāro mācību laiku, vietu un dalībnieku skaitu nosaka Nacionālo bruņoto spēku komandieris.";

papildināt pantu ar 1.1 daļu šādā redakcijā:

"(11) Nacionālo bruņoto spēku komandieris vienu reizi gadā var atbrīvot rezerves karavīru no iesaukšanas uz kārtējām vai pārbaudes militārajām mācībām, ja atklājušies no rezerves karavīra gribas neatkarīgi un nenovēršami apstākļi, kurus Nacionālo bruņoto spēku komandieris ir atzinis par attaisnojošiem.";

papildināt pantu ar 5.1daļu šādā redakcijā:

"(51) Rezerves karavīru kārtējo mācību starplaikos var iesaukt uz kārtējām vai pārbaudes mācībām, pārsniedzot šā panta piektajā daļā minēto laiku, bet ne biežāk kā reizi gadā gan no darba brīvajā laikā, gan darba laikā, ja rezerves karavīrs un darba devējs tam piekrīt. Šo laiku ieskaita militāro mācību kopējā laikā.";

papildināt pantu ar 7.1 daļu šādā redakcijā:

"(71) Uz militārajām mācībām iesauktajam rezerves karavīram kompensē transporta izdevumus, kas radušies, izmantojot personīgo vai sabiedrisko transportu no deklarētās dzīvesvietas Latvijā līdz pavēstē noteiktajai dienesta pienākumu izpildes vietai un atpakaļ. Uz militārajām mācībām iesauktajam rezerves karavīram, kuram pastāvīgā dzīvesvieta Iedzīvotāju reģistrā norādīta ārpus Latvijas robežām, transporta izdevumu kompensācijas kopsumma nedrīkst pārsniegt 90 *euro*, ja pastāvīgā dzīvesvieta ir Eiropā, bet, ja pastāvīgā dzīvesvieta ir ārpus Eiropas, kompensācijas kopsumma nedrīkst pārsniegt 250 *euro*. Izdevumus par taksometra izmantošanu neatlīdzina. Ministru kabinets nosaka nosacījumus, kārtību un apmēru, kādā rezerves karavīram izmaksā transporta izdevumu kompensāciju."

20. Papildināt likumu ar 67.1 pantu šādā redakcijā:

"**67.1 pants. Brīvprātīga pieteikšanās dienestam Nacionālo bruņoto spēku rezervē**

(1) Latvijas pilsonis, kas atbilst šā likuma 16. pantā un dienestam rezervē noteiktajiem nosacījumiem, var brīvprātīgi pieteikties dienestam Nacionālo bruņoto spēku rezervē un sekmīgi apgūt noteiktu militārās apmācības kursu. Mācību laiku un vietu nosaka Nacionālo bruņoto spēku komandieris.

(2) Militārās apmācības laikā Latvijas pilsonis pilda aktīvo dienestu, viņam ir karavīra statuss un mācību laiks tiek ieskaitīts viņa izdienas stāžā.

(3) Kārtību, kādā organizē brīvprātīgo militāro apmācību, kā arī materiāltehnisko, finansiālo un apgādes nodrošinājumu nosaka aizsardzības ministrs.

(4) Militārās apmācības laikā Latvijas pilsonim par katru militārās apmācības dienu izmaksā kompensāciju no Aizsardzības ministrijai piešķirtajiem valsts budžeta līdzekļiem. Ministru kabinets nosaka kārtību, kādā Latvijas pilsonim, kurš brīvprātīgi pieteicies dienestam Nacionālo bruņoto spēku rezervē, izmaksā kompensāciju, un kompensācijas apmēru. Uz Latvijas pilsoni militārās apmācības laikā attiecas Valsts un pašvaldību institūciju amatpersonu un darbinieku atlīdzības likuma 21. panta pirmā, otrā un ceturtā daļa."

21. Papildināt pārejas noteikumus ar 23. punktu šādā redakcijā:

"23. Šā likuma 33. panta pirmās daļas 9. un 10. punktā paredzētie dienesta pakāpes nosacījumi attiecībā uz triju un divu gadu nodienēšanu esošajā dienesta pakāpē karavīriem, kas pieņemti aktīvajā dienestā pirms šo grozījumu spēkā stāšanās, piemērojami ar 2018. gada 1. janvāri."

Likums stājas spēkā 2017. gada 1. jūlijā.

Aizsardzības ministra vietā –

satiksmes ministrs

Uldis Augulis